Document ID: 31984R2301

*****
ΚΑΝΟΝΙΣΜΟΣ (ΕΟΚ) αριθ. 2301/84 ΤΗΣ ΕΠΙΤΡΟΠΗΣ
της 6ης Αυγούστου 1984
περί τροποποιήσεως του κανονισμού (ΕΟΚ) αριθ. 2794/83 που αφορά τη θέση προς πώληση στην εσωτερική αγορά 450 000 τόνων μαλακού αρτοποιήσιμου σίτου που έχει στην κατοχή του ο ιταλικός οργανισμός παρέμβασης και τροποποιεί τον κανονισμό (ΕΟΚ) αριθ. 1687/76
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργάνωσης αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 8 παράγραφος 4,
τον κανονισμό (ΕΟΚ) αριθ. 1322/83 του Συμβουλίου της 26ης Μαΐου 1983 για τη μεταφορά 550 000 τόνων μαλακού αρτοποιήσιμου σίτου που έχουν στην κατοχή τους ο γαλλικός και ο γερμανικός οργανισμός παρέμβασης (3), όπως τροποποιήθηκε από τον κανονισμό (ΕΟΚ) αριθ. 2153/84 (4), και ιδίως το άρθρο 1 παράγραφος 6,
Εκτιμώντας:
ότι ο κανονισμός (ΕΟΚ) αριθ. 1322/83, η ισχύς του οποίου έληξε στις 31 Ιουλίου 1984, παρατάθηκε μέχρι τις 31 Οκτωβρίου 1984· ότι πρέπει, κατά συνέπεια, να προσαρμοστούν οι λεπτομέρειες εφαρμογής που προβλέπονται στον κανονισμό (ΕΟΚ) αριθ. 2794/83 (5) όσον αφορά την ελάχιστη τιμή πώλησης που πρέπει να καθορίζεται λαμβάνοντας υπόψη τη νέα κατάσταση της αγοράς των σιτηρών στην Ιταλία·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 παράγραφος 1, η πρώτη περίπτωση του κανονισμού (ΕΟΚ) αριθ. 2794/83 αντικαθίσταται από το ακόλουθο κείμενο:
«- σε 190 ECU ανά τόνο κατά τη διάρκεια του Αυγούστου 1984,».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Αυγούστου 1984.

Labels: 3
18
17